|  |
| --- |
| **CAPACITĂŢI INSTITUŢIONALE**  **NECESARE ŞI SUFICIENTE**  **PENTRU IMPLEMENTAREA**  **SCHIMBĂRII ÎN CONTEXTUL**  **ŞCOLII PRIETENOASE** |
| Coraport la conferinţa pedagogică august 2010 |
|  |
|  |
|  |
| **Sergiu Zacon**  **Director în gimnaziul „ M. Sadoveanu „**  **com. Pleşeni, Cantemir** |
|  |
|  |

**CAPACITĂŢI INSTITUŢIONALE NECESARE ŞI SUFICIENTE**

**PENTRU IMPLEMENTAREA SCHIMBĂRII**

**ÎN CONTEXTUL ŞCOLII PRIETENOASE**

Tot ce se întîmplă în jurul nostru invită la o revalorizare a tuturor dimensiunilor educaţiei contemporane. Acum, tot mai des şi nu cu puţină insistenţă, se pune accentul pe **drumul spre o şcoală prietenoasă copilului**, care devine factorul decizional al educaţiei tinerii generaţii. În statele U.E. conceptul „ şcolii prietenoase „ există demult, dar aceasta nu înseamnă că se vorbeşte de un anumit tip de şcoală sau o anumită instuţie de învăţămînt cu un specific bine determinat. Este vorba despre caracterul pozitiv al educaţiei şi centrarea acesteia pe personalitatea celui educat - or acest lucru noi îl facem de vre-o 10-12 ani încoace şi unele mici roade se pare că deja le culegem, dar este important ca această idee în continuare să domine în absolut fiecare unitate de învăţămînt, în orice activitate educaţională, oriunde nu s-ar desfăşura aceasta.

**„Şcoala prietenoasă** „ conform unor reprezentanţi ai UNICEF , are la bază ideea de la care s-a plecat premisa că educaţia este bazată pe drepturi - aici cred că noi puţin şchiopătăm şi avem de reparat nişte lucruri.

În ultimii ani educaţia a dobândit noi conţinuturi , acoperind o arie lărgită şi finalităţi noi , bazate pe valori democratice şi aspiraţii moderne ale indivizilor, corelate cu inovaţia şi reforma din învăţământ. Astfel rolul şcolii treptat a devenit mult mai complex, îndepărtându-se de esenţa lui primară, formală, de transmitere de cunoştinţe si orientându-se activ spre formarea de atitudini şi comportamente , spre dezvoltarea de capacităţi.

Printre altele, doresc să Vă împrospătez memoria, acest rol mai amplu vizează:

- realizarea educaţiei pentru adaptare la schimbare ( fiecare copil este ajutat să-şi

dezvolte propriul potenţial, să fie creativ, motivat să înveţe pe tot parcursul vieţii,

capabil să rezolve probleme, să comunice şi să colaboreze cu alţii);

- promovarea valorilor unei societăţi deschise ( cu accent pe valorizarea diversităţii,

dezvoltarea deprinderilor de cooperare, participarea la luarea deciziilor, toleranţă,

gândire critică);

- egalizarea şanselor ( copiii care se află din diferite motive, în situaţii de risc sunt ajutaţi

să reuşească din punct de vedere al educaţiei şi al integrării sociale , în acest fel

şcolile contribuind esenţial la egalizarea şanselor persoanelor în societate);

- practicarea tipurilor de învăţare fundamentale pentru secolul XXI :

“ a învăţa să ştii ” - a dobândi cunoştinţe;

“ a învăţa să faci “ - a dobândi competenţe pentru a te descurca în diferite situaţii

şi a-ţi folosi creativitatea;

“ a învăţa să trăieşti împreuna cu ceilalţi” – a învăţa să-i înţelegi pe cei din jur, să

cooperezi să participi la viaţa societăţii;

“ a învăţa să fii” – a exersa autonomia şi responsabilitatea personală.;

În acest context noi de vre-o cîţiva ani încoace încercăm să reorganizăm şcoala, şi să ieşim din aşa numita “ cultură a rutinei ” caracterizată prin formalism, control excesiv, supunere, uniformizare, individualism etc. pentru a se dezvolta către o “ cultură a schimbării ” ce determină nu altceva decît constituirea **şcolii prietenoase** care permite sprijin reciproc, cooperare, încredere, respect pentru diferenţe, colegialitate, asumarea riscurilor, învăţarea continuă, parteneriat.

Noi, pedagogii, ne dăm bine seama de faptul că şcoala, prin esenţă, trebuie **să fie un mediu prietenos copilului**, se mai poate de spus o **şcoală primitoare, atrăgătoare**. Suntem în era informaţională pe care unii cu greu o acceptă şi în învăţământ au loc transformări rapide pornind de la crearea mediului de învăţare care poate eficientiza tehnicile de învăţare sau le poate bloca, încetini uneori din lipsa banilor, alteori chiar ( de ce să n-o spunem ) din dezinteresul dascălilor.

Nevoile şi cerinţele copiilor pe scena educaţională pretind dascălilor o schimbare radicală a modului de abordare a activităţilor didactice. Sistemul de învăţarea are ca **obiective schimbarea mentalităţii şi formarea unor dascăli reflexivi, utilizarea calculatorului în activitatea didactică , în opţionale şi alte activităţi non-formale.**

Într-o **şcoală prietenoasă** se derulează programe, tematici şi activităţi ce au în vedere crearea de oportunităţi de petrecere a timpului liber, educaţia pentru valori, **programe de educaţie a părinţilor** care au în vedere depăşirea unor metode culturale rigide şi învechite. Lor li se creează oportunităţi de a participa în diferite forme la problemele existenţiale, discrepanţa dintre intenţii şi acţiuni oferind şansa unei analize cuprinzătoare şi a unui proiect de dezvoltare realist. Este dovedit faptul că succesul copiilor depinde ,în mare măsură, de **armonizarea demersurilor şcolii cu cele ale** **familiei** şi de buna colaborare dintre pofesori şi părinţi în vederea stabilirii unei continuităţi educative.

Ar fi momentul de văzut în ce măsură şcolile noastre au capacităţile necesare şi dacă ele sînt suficiente pentru implementarea schimbării în contextul şcolii prietenoase.

Dar să ţinem cont de faptul cum trebuie descrisă o şcoală mai democratică pentru elevi – care nu înseamnă nici anarhie şi nici lipsa structurilor ierarhice, ci este o şcoală în care organismele şi structurile de putere sunt clar definite, dar în care relaţiile dintre diferi­ţii membri ai instituţiei se bazează mai puţin pe teama faţă de cei superiori pe scară ierarhică şi mai mult pe încredere şi respect reciproc. într-o astfel de şcoală, copiilor li se acordă posibilitatea să-şi exprime temeri­le; ei primesc responsabilităţi în chestiuni ce vizează funcţionarea şcolii şi li se oferă condiţii de implicare ac­tivă şi creativă în probleme care îi privesc direct.

Sistemul educaţional din Republica Moldova a trecut prin mai multe reforme, care au avut drept scop modernizarea şi democratizarea învăţământului, crearea condiţiilor pentru valorificarea potenţialului fiecărui copil, indiferent de starea materială a familiei, mediul de reşedinţă, apartenenţa etnică, limba vorbită sau opţiunile religioase ale părinţilor.

Cu toate acestea, pe parcursul ultimilor ani se atestă o tendinţă de descreştere a ratei nete de înrolare în învăţământul de bază.  În multe instituţii de învăţământ lipsesc profesorii, bibliotecile sunt puţine, iar infrastructura proastă. Mulţi copii din familiile defavorizate - mai ales din familiile cu mulţi copii, în special, cele din zonele rurale - ajung mai târziu la şcoală şi cu un mare dezavantaj faţă de alţi copii.

În studiul “ Educaţia de bază în Republica Moldova din perspectiva şcolii prietenoase copilului” realizat de MÎ şi UNICEF s-a evaluat învăţământul primar şi a cel gimnazial din ţară prin prisma celor cinci dimensiuni ale şcolilor prietenoase faţă de copil şi au fost formulate recomandări pentru eventualele politici publice în domeniul educaţiei, orientate spre promovarea şi extinderea acestui model de şcoli în ţara noastră.

Să amintim cele 5 dimensiuni : **Incluziunea şi echitatea în şcoală, Eficacitatea învăţării, Siguranţa, protecţia şi sănătatea elevilor, Egalitatea genurilor în şcoală, Implicarea elevilor, familiilor şi a comunităţilor în viaţa şcolară.**

Reeşind din cele expuse anterior, cred ,că în contestul noilor schimbări şcoala de astăzi trebuie să aibă nişte capacităţi istituţionale :

Capacitatea de :

* A crea şi a întreţine un climat cald, pozitiv, de apropiere şi întrajutorare. Empatia să devină o prezenţă firească în interacţiunea dintre profesor şi elev;
* Elevii şi profesorii să simtă satisfacţia muncii lor, să aibă sentimentul autoeficienţei;
* Colaborare între elevi, precum şi profesor elev. A avea încredere unii în alţii. De a trăi într-un mediu afectiv, stimulativ, pozitiv, încurajator, prietenos;
* A folosi un limbaj verbal ori nonverbal al acceptării de către profesori .

“ Acceptarea celuilalt, aşa cum este el, reprezintă un factor important în crearea unei relaţii prin care celălalt poate să crească, să se dezvolte, să facă schimburi constructive, să înveţe să îşi resolve problemele, să tindă spre o viaţă sănătoasă din punct de vedere psihologic, să devină mai productive şi mai creative şi să îşi atingă adevăratul potenţial.

* A stimula energiile, iar entuziasmul să devină o stare obişnuită
* A face ca copiii să se simtă în siguranţă, protejaţi, importanţi şi iubiţi
* De a întîmpina şi simţi inima primitoare a profesorului, care pe lîngă o bună pregătire profesională să fie şi prietenos;

Aceste capacităţi se referă mai mult la atmosfera în şcoala prietenoasă, dar să vedem ce capacităţi trebuie să le deţină profesorul :

* Respectă punctele de vedere ale elevilor săi şi crează o amosferă care încurajează exprimarea gîndurilor şi a preocupărilor acestora;
* Nu îşi etichetează elevii ( ca proşti ori deştepţi );
* Nu apreciază doar performanţele academice, ci şi comportamentul de întrajutorare, de cooperare, iniţiativele, generozitatea;
* Nu stîrneşte teamă, ci admiraţie şi respect;
* Este o unitate dintre fapte şi vorbe
* Îşi spijină mereu elevii şi îi încurajează;
* Nu subminează demnitatea şi încrederea în sine a elevilor;
* Îşi cere scuze cînd greşeşte sau cînd încalcă ceea ce el însuşi a cerut elevilor să respecte;
* Se simte bine în prezenţa elevilor şi elevii simt aceasta
* Este onest în aprecieri şi îşi încurajează elevii să se autoevalueze
* Este pasionat de ceea ce face, pune suflet şi se dăruieşte
* Îi pasă de fiecare elev în parte, se bucură pentru fiecare reuşită a lui şi este alături de el la depăşirea obstacolelor cu care se confruntă
* Este preocupat de propria dezvoltare profesională, învaţă continuu, caută să-şi desluşească semnificaţiile profunde ale profesiei;
* Este comunicativ, sociabil, manifestă răbdare şi maturitate emoţională;
* Are timp - ori de cîte ori este necesar – pentru fiecare elev sau coleg de al său;

Ce capacităţi ar mai trebui să întrunească o şcoală prietenoasă şi primitoare ?

* Cu multă lumină;
* Îngrijită, curată
* Zugrăvită în culori calde, optimiste, tinereşti, vesele
* Cu multe flori şi verdeaţă în interior
* În clase sunt panouri cu lucrările elevilor
* Afişele, posterele sînt schimbate şi reactualizate potrivitevenimentelor;
* Mici biblioteci prin clase;
* Elevi au acces la calculatoare, la fotocopiatoare;
* Elevii au responsabilităţi legate de protejarea mediului din clasă;
* Spaţiile, echipamentele, instalaţiile nu pun în pericol sănătatea elevilor;
* Chiar şi soneria - să aibă o melodie veselă, vioaie

O şcoală bună este o şcoală capabilă să-i pregătească pe toţi elevii pentru o societate democratică. O şcoala bună estre o şcoală în care profesorii ştiu că: fiecare copil este capabil să înveţe şi rostul educaţiei este de a dezvolta potenţialul fiecăruia, că abilităţile elevilor pot fi modificate printr-o instruire eficace şi că inteligenţa nu este distribuită diferit (unii copii sunt mai inteligenţi, alţii mai puţin inteligenţi, ci există mai multe tipuri de inteligenţă ce trebuie identificate, dezvoltate şi valorizate pentru fiecare copil)

Într-o şcoală bună se ştie că rolul educaţiei nu este de a-i selecta pe cei capabil, ci de a dezvolta potenţialul fiecărui copil! O ŞCOALĂ BUNĂ ESTE O ŞCOALĂ PRIETENOASĂ!”